
ПРАВИЛНИК
о мерама, начину и поступку заштите и безбедности ученика  у
Техничкој школи са домом ученика „Никола Тесла“ у Костолцу

I ОСНОВНЕ ОДРЕДБЕ
Члан 1.
Овим Правилником о мерама, начину и поступку заштите и безбедности ученика у Школи (даље: Правилник) уређују се мере, начин и поступак заштите и безбедности ученика у Техничкој школи са домом ученика „Никола Тесла“ у Костолцу (даље: Школа), и то:
- у време одржавања образовно-васпитног рада  у  згради  школе и дворишту;
- у време одржавања екскурзија, излета и сличних активности које организује Школа;
- мере, начин и поступак заштите ученика  од насиља.
 
Члан 2.
Права ученика у Школи остварују се у складу са Уставом Републике Србије, ратификованим међународним уговорима, Кривичним закоником, Законом о малолетним учиниоцима кривичних дела и кривичноправној заштити малолетних лица, Закоником о кривичном поступку, Законом о прекршајима, Породичним законом, Законом о општем управном поступку, Законом о забрани дискриминације, Законом о спречавању насиља у породици, Законом о посебним мерама за спречавање вршења кривичних дела против полне слободе према малолетним лицима, Законом о основама система образовања и васпитања и другим прописима којима се регулишу права детета, као и релевантним међународним актима које је ратификовала Република Србија, којима се регулишу права детета.
Члан 3.
Установа је дужна да обезбеди остваривање свих права детета ученика, а нарочито заштиту од свих облика насиља, злостављања и занемаривања, потпуну информисаност, правично поступање и заштиту приватности, као и да ученику које је било изложено насиљу обезбеди подршку за физички и психички опоравак и његову социјалну реинтеграцију.
 II ЗАШТИТА БЕЗБЕДНОСТИ УЧЕНИКА
Члан 4.
У циљу заштите и безбедности ученика Школа предузима следеће мере:
- сарадња са државним органима и органима јединице локалне самоуправе;
- дежурство наставника и помоћно-техничког особља;
- осигурање ученика;
- обезбеђење свих елемената заштите од пожара, поплава, удара грома и других елементарних непогода које могу да угрозе безбедност у Школи;
- друге мере у циљу заштите безбедности деце, утврђене Законом и општим актима Установе.
Члан 5.
У поступку прописивања и извршавања мера заштите и безбедности ученика Школа сарађује са:
- Министарством просвете, науке и технолошког развоја;
- Школском управом у Пожаревцу;
- органима јединице локалне самоуправе;
- Домом здравља у Пожаревцу;
- Саветовалиштем за младе;
- Центром за социјални рад ;
- школама са територије града Пожаревца и општине Костолац;
- Основним јавним тужилаштвом у Пожаревац;
- ПУ у Пожаревцу;
- ПС у Костолцу;
- родитељима и другим законским заступницима.
 					
Сарадња са Министарством просвете, науке и технолошког развоја 

    Члан 6.
У сарадњи са Министарством, Школа се стара да се сви облици образоно васпитног одвијају без застоја и проблема, да свеукупни односи учесника процеса буду такви да ученици у Школи буду заштићена од свих облика дискриминације и насиља.
Школа свакодневно сарађује са Школском управом у Пожаревцу, како преко обављања поверених послова од стране Министарства, тако и кроз састанке на различитим нивоима, упутства, презентације, семинаре и обуке  и радионице.
Сарадња са органима јединице локалне самоуправе
Члан 7.
Школа води уредну евиденцију о ученицима који користе субвенционисани превоз и о томе доставља органима јединице локалне самоуправе списак са релацијама за превоз.
Школа редовном издаје потврде и уверења ученица ради остваривања различитих права преко служби органа јединице локалне самоуправе. 

Сарадња са Домом здравља и Саветовалиштем за младе
Члан 8.
Када се у току одвијања овр у Школи сазна или појави сумња да je над учеником извршена било каква форма насиља, о томе се обавештава Дом здравља, a он без одлагања обавештава Полицијску управу у Пожаревцу, односно јавног тужиоца.
Школа има успостављену сарадњу са Саветовалиштем за младе, кроз различита предавања која се организују у школи више пута у току године, а на теме које су актуелне за ученике средње школе.
 
Сарадња са Центром за социјални рад
Члан 9.
Стручни сарадник-психолог у Школи у сарадњи са наставницима остварује увид у породичне и социјалне прилике ученика.
Када се уоче промене у понашању ученика и у случају констатације да не постоји довољна брига и надзор у породици, Школа je дужна да се обрати Центру за социјални рад у Пожаревцу и околини, одн.где ученици територијално припадају у циљу предузимања мера ради пружања помоћи ученику.
 
Сарадња са школама  са територије града Пожаревца и општине Костолац 
Члан 10.
Школе свакодневно сарађују кроз обављање свакодневних послова из надлежности секретара и рачуноводства. Такође, директори редовно преко формираног актива директора сарађују како на нивоу основних, тако и средњих школа и заузимају заједничке ставове и мишљења о различитим питањима битним за функционисање и рад школе које прослеђују надлежној ШУ. 
Сарадња са тужилаштвом, ПУ у Пожаревцу и ПС у Костолцу 
Члан 11.				
Овај вид сарадње одвија се првенствено кроз обилазак објеката школе и њихове околине од стране школског полицајца ПУ у Пожаревцу, ради контролисања услова за несметан рад у објектима и спречавање настанка потенцијалних проблема.
Директор Школе дужан je да остварује сарадњу са надлежном службом, којој се пријављује свака потенцијално опасна ситуација у Школи како би се спречила на време и тиме остварила безбедност ученика у Школи.
Школа са ПУ у Пожаревцу сарађује и кроз Обавезу да благовремено пријави свако путовање ученика које организује како би полицијски службеници обавили преглед ангажованих аутобуса и контролу возача аутобуса у циљу максималне безбедности  приликом путовања.
 
 
Сарадња са родитељима, односно другим законским заступницима
Члан 12.
Наставници, одн.одељењске старешине су дужни да воде уредну евиденцију о ученицима, која садржи: адресу, кућни број телефона и број мобилног телефона родитеља, односно другог законског заступника.
Уколико родитељ, односно други законски заступник не обавести благовремено Школу о разлогу изостанка детета, наставник je дужан да успостави контакт са њим . 
Одељењски старешина je дужан да, у сарадњи са стручним сарадником-психологом Школе, обавести родитеља ученика, односно другог законског заступника о променама које су уочене у понашању ученика,а које указују на могућност угрожавања здравља и безбедности детета.
 
Дежурство у Школи
Члан 13.
Дежурство у Школи изводе дежурни наставници и помоћно особље, а на основу израђеног распореда дежурстава. 
Контролу извршавања обавезе дежурства извршава директор.
Помоћно-техничко особље помаже дежурним наставницима, тако што у сарадњи са дежурнима проверава  разлоге доласка страних лица у Школу и прати њихово кретање у згради.
 

Закључавање објеката и боравак других лица у објектима Школе
Члан 14.
Особље je дужно да се стара о томе да дозволи улазак лица чији je долазак оправдан односно најављен.
У  школској згради и школском дворишту  je обезбеђен видео надзор.


 
Осигурање деце
Члан 15.
Школа je у обавези да на почетку сваке године упозна родитеље са могућношћу осигурања деце од последица несрећног случаја (незгоде) који се евентуално може десити и са условима под којима се врши осигурање.
Савет родитеља Школе разматра понуде осигуравајућих компанија које су пристигле и предлаже  избор осигуравајуће куће са којом ће Школа склопити уговор – полису.
Школа ће на седници Савета родитеља омогућити родитељима да се упознају са понудама о осигурању које су пристигле и посредоваће између њих и осигуравајућег друштва за које се они определе у циљу закључења уговора и потписивања полиса за ученике.
 
Заштита од поплава, пожара, удара грома и других елементарних непогода
Члан 16.
У циљу заштите ученика и запослених у Школи се спроводе мере заштите од пожара предвиђене законом, које подразумевају обезбеђеност Школе довољним бројем ватрогасних апарата, обуку запослених за руковање њима и понашање у случају опасности и редовну контролу обучености запослених у сарадњи са правним лицем са којим Школа има уговор о обављању ових послова.
Члан 17.
Сви запослени у Школи упознати су са одредбама Правилника о заштити од пожара и у обавези су да га примењују.
Члан 18.
Школа je у обавези да врши редовну контролу громобранске инсталације од стране овлашћених организација.
Евентуалне недостатке школа ће отклањати у најкраћем року.

Члан 19.
Домар је одговоран  за то да сва водоводна инсталација функционише нормално, пa je у том  циљу обавезан да у најкраће могућем  року отклања  мање кварове на водоводним инсталацијама. За санирање већих кварова домар ће, у сарадњи са директором, ангажовати одговарајуће стручно лице.
Одредбе става 1. овог члана односе се и на инсталације грејања.
Домар је одговоран и за исправност електричних инсталација, нарочито за заштићеност и исправност електричних утичница, a одредбе става 1. односе се и на електричне инсталације.
 
Остале мере у циљу заштите безбедности деце
Члан 20.
Ради остваривања заштите и безбедности ученика  од повреда и болести Школа:
- води бригу о уређености и хигијени просторија и дворишта у објектима;
- поступа пo мерама надлежних органа донетих пo прописима из области здравства;
- према својим могућностима обезбеђује коришћење намештаја и других средстава која су безбедна за употребу и одговарају психофизичким карактеристикама ученика;
- према својим могућностима примењује стандарде и нормативе који се односе на простор Школа, друге услове за обављање активности;
- дужна је да обезбеди ормарић  са комплетом за пружање прве помоћи у сваком делу Установе и да обезбеди његову доступност свим запосленима у току  целог радног дана, као и да обезбеди пo једно лице које je похађало обуку из пружања прве помоћи;
- дужна је да, у случају повреде ученика, наставник који је дежуран без одлагања  обезбеди стручну лекарску помоћ, уколико je она неопходна, и да о повреди одмах обавести родитеља, односно другог законског заступника.

Безбедност ученика у време излета, посета и екскурзија
Члан 21.
Наставник je дужан да у време излета, посета и екскурзија  врши надзор и контролу над ученицима на начин који ће обезбедити њихову физичку безбедност и здравствено-хигијенску заштиту.
 

III ЗАШТИТА УЧЕНИКА ОД НАСИЉА, ЗЛОСТАВЉАЊА И ЗАНЕМАРИВАЊА
Члан 22.
Школа je дужна да обезбеди услове за заштиту ученика од свих облика насиља, злостављања и занемаривања.
Под насиљем и злостављањем подразумева се сваки облик једанпут учињеног, односно понављаног вербалног или невербалног понашања које има за последицу стварно или потенцијално угрожавање здравља, развоја и достојанства личности детета (ученика) или запосленог.
Насиље и злостављање сматра се насиље запосленог према детету(ученика), другом запосленом, родитељу, односно другом законском заступнику; детета(ученика)  према другом детету(ученика), или запосленом; родитеља према свом детету(ученика), другом детету, запосленом, као и према трећем лицу.
Заштита деце (ученика) од насиља обухвата мере и поступке у случају појаве насиља међу ученицима, насиља од стране одрасле особе запослене у Школи или постојања сумње да је дошло до злостављања у породици или од стране трећих лица.
 У Школи је формиран Тим за заштиту ученика од насиља, злостављања и занемаривања и име и призиме и контакт телефон чланова Тима истакнут је на оглансим таблама школе.

IV ЗАШТИТА ЗАПОСЛЕНИХ
Члан 23 
Школа је дужна да интервенише увек када постоји сумња или сазнање да запослени трпи насиље од стране деце ученика, родитеља или трећег лица у Школи или за време организовања активности Школе.
Када је ученик починилац насиља према запосленом, директор је дужан да одмах обавести родитеља и центар за социјални рад и да покрене одговарајући поступак, у складу са законом.
Када је родитељ или треће лице починилац насиља према запосленом, директор је дужан да одмах обавести јавног тужиоца и полицију.
 
Значење појмова
Члан 24.
Насиље и злостављање може да се јави као физичко, психичко (емоционално), социјално и дигитално.
Физичко насиље и злостављање је понашање које може да доведе до стварног или потенцијалног телесног повређивања детета или запосленог; физичко кажњавање деце од стране запослених и других одраслих особа.
Психичко насиље и злостављање је понашање које доводи до тренутног или трајног угрожавања психичког и емоционалног здравља и достојанства детета или запосленог.
Социјално насиље и злостављање је понашање којим се искључује дете из групе вршњака и различитих облика социјалних активности одвајањем од других, неприхватањем по основу различитости, ускраћивањем информација, изоловањем од заједнице, ускраћивањем задовољавања социјалних потреба.
Дигитално насиље и злостављање је злоупотреба информационих технологија која може да има за последицу повреду друге личности и угрожавање достојанства, а остварује се слањем порука електронском поштом, СМС-ом, ММС-ом, путем веб-сајта (енг. web site), четовањем, укључивањем у форуме, социјалне мреже и сл.
Осим наведених облика, насиље и злостављање препознаје се и кроз: злоупотребу, сексуално насиље, насилни екстремизам, трговину људима, експлоатацију детета и др.
Злоупотреба детета је све оно што појединац, односно установа чини или не чини, што негативно утиче, наноси штету, ускраћује или смањује могућност за безбедан и здрав развој и доводи га у немоћан положај према појединцу или Установи. Злоупотреба подразумева и прекомерно подстицање, односно психолошки притисак на дете од стране родитеља или васпитача ради постигнућа која могу да имају за последицу угрожавање нормалног психофизичког и социјалног развоја и најбољег интереса детета.
Сексуално насиље и злостављање је понашање којим се дете сексуално узнемирава, наводи или приморава на учешће у сексуалним активностима које не жели, не схвата или за које није развојно дорасло, или се користи за проституцију, порнографију и друге облике сексуалне експлоатације.
Насилни екстремизам је промовисање, заговарање, подржавање, припремање и учествовање у идеолошки мотивисаном насиљу за остваривање друштвених, економских, верских, политичких и других циљева.
Трговина људима је врбовање, превожење, пребацивање, скривање или примање лица путем претње силом или употребом силе или других облика присиле, отмице, преваре, обмане, злоупотребе овлашћења или тешког положаја, или давања или примања новца или користи да би се добио пристанак лица које има контролу над другим лицем у циљу експлоатације.
Експлоатација је рад који није у најбољем интересу детета, а у корист је другог лица, установе или организације. Ове активности могу да имају за последицу угрожавање физичког или менталног здравља, моралног, социјалног и емоционалног развоја детета, његову економску зависност, ускраћивање права на образовање и слободу избора.
Занемаривање и немарно поступање је пропуштање родитеља, друге особе која је преузела бригу о детету, установе или запосленог да у оквиру расположивих средстава обезбеди услове за правилан развој детета у свим областима, што може да наруши његово здравље и развој.
Занемаривање у Школи обухвата: ускраћивање појединих облика образовно васпитног рада неопходних детету; нереаговање на сумњу о занемаривању или на занемаривање од стране родитеља; пропусте при обављању надзора и заштите детета од повређивања, самоповређивања, укључивања у деструктивне групе и организације и др.
 
Тим за заштиту од дискриминације, насиља, злостављања и занемаривања
Члан 25.
Школа има посебан Тим за заштиту од дискриминације, насиља, злостављања и занемаривања (даље: Тим за заштиту).
Чланове и руководиоца Тима за заштиту одређује директор Школе из реда запослених (наставник, стручни сарадник, секретар и др.). Директор одређује педагога или, изузетно, другог запосленог – члана Тима за заштиту, као одговорног за вођење и чување документације о свим ситуацијама насиља, злостављања и занемаривања у којима поменути тим учествује. Школа може да укључи у Тим за заштиту представнике родитеља и локалне заједнице,  а по потреби и одговарајуће стручњаке (социјални радник, специјални педагог, лекар, представник полиције и др.). Када Тим разматра конкретне ситуације насиља, у обавези је да поступа у складу са законом којим се уређује заштита података о личности.
 
Превенција  насиља, злостављања и занемаривања
Члан 26.
Превенцију насиља, злостављања и занемаривања чине мере и активности којима се у Установи ствара сигурно и подстицајно окружење, негује атмосфера сарадње, уважавања и конструктивне комуникације.
Превентивним активностима се:
1) подиже ниво свести и осетљивости детета, родитеља и свих запослених за препознавање свих облика насиља, злостављања и занемаривања;
2) негује атмосфера сарадње и толеранције, уважавања и конструктивне комуникације у којој се не толерише насиље, злостављање и занемаривање;
3) истичу и унапређују знања, вештине и ставови потребни за креирање безбедног и подстицајног окружења и конструктивно реаговање на насиље;
4) унапређује познавање процедура за пријављивање и поступање код детета, родитеља и свих запослених у случају сумње или сазнања о свим облицима насиља, злостављања и занемаривања обезбеђује заштита детета, родитеља и свих запослених од насиља, злостављања и занемаривања;
5) подстиче усвајање позитивних норми и облика понашања, учење вештина конструктивне комуникације и развијање емпатије;
6) остварује упознавање са видовима и стратегијама пружања одговарајуће подршке и разумевања различитих облика комуникација и понашања детета са тешкоћама и сметњама у развоју и инвалидитетом;
7) развијају социоемоционалне компетенције деце, родитеља и запослених (свест о себи, свест о другима, саморегулација, одговорно доношење одлука и др.).
Деца,одн.ученици, родитељи и запослени заједнички планирају, осмишљавају и спроводе превентивне активности, начине информисања о садржајима, мерама и активностима за спречавање и заштиту од насиља, злостављања и занемаривања.
У оквиру превенције насиља и злостављања Школа остварује васпитни рад, појачан васпитни рад и васпитни рад који је у интензитету примерен потребама и специфичностима Школе и најбољем интересу детета, самостално или у сарадњи са другим надлежним органима, организацијама и службама.
Члан 27.
Мере превенције Школа je дужна да планира годишњим планом рада, на основу анализе учесталости случаја насиља, заступљености различитог облика насиља, броја повреда, сигурности објекта и дворишта Установе.
Мере интервенције
Члан 28.
Интервенцију у одговору на насиље, злостављање и занемаривање чине мере и активности којима се оно зауставља, осигурава безбедност учесника (оних који трпе, чине или сведоче), смањује ризик од понављања, ублажавају последице за све учеснике и прате ефекти предузетих мера.
У Школи се интервенише на насиље, злостављање и занемаривање када се оно дешава или се догодило између: деце,одн.ученика (вршњачко насиље); запосленог и детета; родитеља и детета; родитеља и запосленог; као и када насиље, злостављање и занемаривање чини треће лице у односу на дете, запосленог или родитеља.
Школа је дужна да интервенише увек када постоји сумња или сазнање да дете трпи насиље, злостављање и занемаривање, без обзира на то где се оно догодило, где се догађа или где се припрема.
Члан 29.
Сазнање о насиљу – откривање одвија се:
- опажањем или добијањем информација да je насиље у току;
- сумњом да се насиље дешава на основу препознавања спољашњих знакова или специфичности понашања детета и породице или путем поверавања непосредно од самог детета или посредно од треће особе (вршњака, родитеља).

Члан 30.
Сваки запослени у Школи који има сазнање да je насиље у току дужан je да реагује тако што ће прекинути насиље или позвати помоћ уколико процени да самостално не може да прекине насиље.
После интервенције о случају насиља обавезно се обавештава наставник одн.одељењски старешина.
Члан 31.
Наставник je дужан да, пo стицању сазнања да се насиље догодило или постоји сумња да се насиље дешава, организује консултације чији је циљ да се:
- разјасне околности и анализирају чињенице везане за случај насиља;
- процени ниво ризика и направи план заштите;
- донесе одлука о начину реаговања и праћења.
Члан 32.
Консултације се обављају у оквиру Школе са наставницима, Тимом за заштиту деце од насиља, педагогом, помоћником директора и директором, поштујући принцип поверљивости.
Низак ниво ризика насилничког понашања постоји када je за решавање случаја довољно ангажовање оног ко je открио насиље. Уколико je потребно, наставникпредузима додатне мере, евидентира, прати понашање и сл. (први ниво ризика).
Умерени ниво ризика насилничког понашања постоји када je за решавање случаја потребно укључивање других лица у оквиру Школе (наставник, родитељ или други законски заступник, педагог, Тим за заштиту деце од насиља, директор) и ако се насилничко понашање које има низак ниво ризика понавља од стране истих актера (други ниво ризика).
Висок ниво ризика насилничког понашања постоји када Школа нема капацитета за решавање и обраћа се другим институцијама: Министарству унутрашњих послова, центру за социјални рад, здравственим институцијама (трећи ниво ризика).
Лица која реагују у односу на процењени ниво ризика:
	 
	I НИВО РИЗИКА
	II НИВО РИЗИКА
	III НИВО РИЗИКА

	ОСОБЕ
	- наставник, 
- особа која се задесила у ситуацији
	- наставник, 
- родитељи или други законски заступник, 
- психолог,
- Тим за заштиту деце од насиља, 
- директор
	Друге институције: 
- дом здравља, 
- центар за социјални рад,
- МУП Републике Србије
-тужилаштво
- и сл.



Члан 33.
У случају када постоји сумња да je дете жртва злостављања или занемаривања од стране особе која није запослена у Школи, директор обавештава надлежне институције:
- здравствену установу (уколико je детету неопходна здравствена заштита);
- Министарство унутрашњих послова (уколико je детету потребна физичка заштита или постоји сумња да je извршено кривично дело);
- центар за социјални рад.
Обавештење садржи податке о детету и разлоге за упућивање.
Пре обавештавања надлежних органа потребно je обавестити родитеље, осим ако постоји процена да ће тиме бити угрожена безбедност детета.
Члан 34.
Нико од запослених у Школи није овлашћен да спроводи истрагу или доказивање злостављања и занемаривања у породици, јер је то у искључивој надлежности других институција и система. 
Школа своју надлежност у случају постојања сумње исцрпљују обавештавањем надлежних органа.
Члан 35.
Сваки запослени у Школи дужан je да директору пријави насиље од стране запослених у Школи према деци одн.ученицима.
Уколико je због случаја насиља од стране наставника према детету покренут дисциплински поступак, директор je дужан да наставника удаљи са рада до окончања дисциплинског поступка.
Aкo директор не удаљи наставника, одлуку о удаљењу дужан je да донесе Школски одбор.
Директор je одговоран за поштовање законитости рада Школе и предузимање мера у складу са важећим законима.
 
V ИНТЕРНА МРЕЖА ЗА ЗАШТИТУ УЧЕНИКА 
Члан 36.
Интерна (унутрашња) заштитна мрежа je један од начина заштите коју чине сви актери образовно васпитног система (наставници и ваннаставно особље, родитељи, ученици) и чију основу чине нормативни (Статут  и други општи акти Установе).
Интерном заштитном мрежом јасно су дефинисани задаци свих актера образовно васпитног система, као и кораци који се предузимају у случају дешавања насиља или сумње да се насиље дешава.
Интерну заштитну мрежу чине:
- директор;
- психолог;
- наставници;
- ваннаставно особље: административно и помоћно-техничко особље;
- Тим за заштиту деце од насиља;
- родитељи.
Директор, у складу са Правилником и на основу процене нивоа ризика, уколико je то потребно, обавештава о случају друге институције: центар за социјални рад, дом здравља и полицију.
Директор Установе
Члан 37.
Директор Школе:
- одговоран je за поштовање законитости у раду Школе;
- информише запослене о правилницима, подзаконским актима;
- склапа протоколе са другим институцијама;
- реагује у ситуацијама насиља (други ниво);
- обавља консултативни разговор са релевантном особом која je пријавила насиље и прикупља информације о случају;
- обавља разговор са особом која je евидентирана као злостављач;
- предузима одговарајуће мере у складу са Протоколом;
- разговара са родитељима или старатељима о случају у циљу њиховог информисања;
- обавештава друге институције ако je то потребно;
- прати ефекте предузетих мера.
 
Психолог 
Члан 38.
Психолог  Школе:
- сарађује са свим актерима у Школи;
- сарађује са родитељима и децом и на тај начин остварује увид у породичне и социјалне прилике;
- води прописану евиденцију о ученицима 
- предузима мере превенције;
- уочава и пријављује ситуацију насиља, злостављања и занемаривања деце;
- реагује одмах у ситуацији насиља;
- предузима даље кораке (ниво 2);
- информише Тим за заштиту деце, директора;
- процењује ниво ризика и предлаже заштитне мере;
- прати ефекте предузетих мера;
- пружа помоћ и подршку жртви;
- остварује сарадњу са родитељима или старатељима детета;
- остварује сарадњу са другим институцијама (ниво 3);
- остварује сарадњу са свим релевантним особама које могу пружити заштиту. 
Наставници у Школи
Члан 39.
Наставници у Школи:
- придржава се обавеза у складу са Законом, Правилником и другим општим актима;
- упознаје децу и родитеље са правилима прихватљивог понашања у Школи и израђује правила понашања;
- прати социјалну климу на нивоу групе и уједно препознаје постојање евентуалног насиља или злостављаног, занемареног детета;
- води прописану евиденцију о деци, ученицима са свим релевантним подацима (адреса, телефон родитеља итд.);
- консултују се са колегама, стручном службом, директором;
- одмах реагује користећи неку од стратегија (ниво 1);
- разјашњава околности и анализира чињенице настале ситуације (разговара са жртвом, насилником и посматрачима);
- процењује ниво ризика;
- предузима додатне мере уколико ситуације налаже: упућује случај Тиму за заштиту деце и психологу (ниво 2);
- прати даљи ток ситуације и ефекте предузетих мера;
- одржава сарадњу са свим релевантним особама које могу да пруже заштиту.
Помоћно-техничко особље 
Члан 40.
Помоћно-техничко особље у Школи:
- уочава и пријављује случајеве насилног понашања;
- пружа помоћ наставнику уколико може;
- стара се о безбедности деце за време боравка у Школи;
- реагује на ситуацију насиља (ниво 1);
- дежура пo утврђеном распореду.
Секретар 
Члан 41.
Секретар:
- помаже у изради Протокола и на време упознаје колектив са свим релевантним документима и помаже у њиховом тумачењу;
- уредно и на време доставља релевантне податке Тиму за заштиту деце;
- упознаје Савет родитеља и Школски одбор са правилницима и подзаконским актима о безбедности деце;
- уочава и пријављује насилну ситуацију;
- реагује у ситуацији (ниво 1);
- информише наставника о ситуацији насиља;
- заједно са директором успоставља и одржава сарадњу са локалним институцијама;
- упознаје родитеље са мерама, правима и обавезама предвиђеним законима и општим актима.
Тим за заштиту деце од насиља
Члан 42.
Задаци тима за заштиту нарочито су:
1) припрема програм заштите у складу са специфичностима Школе и утврђеним мерама за унапређивање на основу анализе стања;
2) информише децу, запослене и родитеље о планираним активностима и могућности тражења подршке и помоћи од Тима за заштиту;
3) учествује у обукама и пројектима за развијање компетенција запослених потребних за превенцију и интервенцију у ситуацијама насиља, злостављања и занемаривања;
4) предлаже мере за превенцију и заштиту, организује консултације и учествује у процени ризика и доношењу одлука о поступцима у случајевима сумње или дешавања насиља, злостављања и занемаривања;
5) укључује родитеље у превентивне и интервентне мере и активности;
6) прати и процењује ефекте предузетих мера за заштиту деце и даје одговарајуће предлоге директору;
7) сарађује са стручњацима из других надлежних органа, организација, служби и медија ради свеобухватне заштите деце од насиља, злостављања и занемаривања;
8) води и чува документацију;
9) извештава стручна тела и Школски одбор.
Тим за заштиту у Школи приликом анализе ситуације и доношења плана активности у раду са ученицима узима у обзир учесталост понашања, трајање, интензитет, последице, степен ризика по учеснике ситуације, карактеристике развојног периода и индивидуалне карактеристике детета.

Документација, анализа и извештавање
Члан 43.
Приликом спровођења превентивних и интервентних мера и активности Школе:
1) прати остваривање програма заштите Установе;
2) евидентира случајеве насиља, злостављања и занемаривања другог и трећег нивоа;
3) прати остваривање конкретних планова заштите другог и трећег нивоа;
4) укључује родитеља у васпитни рад у складу са врстом и нивоом насиља и праћење ефеката предузетих мера и активности;
5) анализира стање и извештава.
На основу анализа стања, праћења насиља, злостављања и занемаривања, вредновања квалитета и ефикасности предузетих мера и активности у области превенције и интервенције, Школа дефинише даљу политику заштите деце од насиља, злостављања и занемаривања.

VI ОБЕЗБЕЂИВАЊЕ СРЕДСТАВА
Члан 44.
Према члану 189. став 1. тачка 8), a у складу са прописаним мерама из члана 108. Закона о основама система образовања и васпитања, средства за спровођење заштите и безбедности деце, прописана овим правилником, обезбеђују се у буџету јединице локалне самоуправе.

VII ПРЕЛАЗНЕ И ЗАВРШНЕ ОДРЕДБЕ
Члан 45.
Измене и допуне овог правилника врше се на исти начин и по поступку као и његово доношење.
Члан 46.
Овај правилник ступа на снагу осмог дана од дана доношења и објављује се на огласној табли Школи и интернет страници Школе.



							Председник Школског одбора  						                                    _______________________

